இதன்பொருள் உள்ளினும் தீராப் பெருமகிழ் செய்தலால்= முன் கூடியஞான்றை இன்பத்தினைப் பிரி்ந்துழி நினைந்தாலும், அதுபொழுது பெற்றாற்போல நீங்காத மகிழ்ச்சியைத் தருதலால்;  கள்ளினும் காமம் இனிது= உண்டுழியல்லது மகிழ்ச்சி செய்யாத கள்ளினும் காமம் இன்பம் பயத்தலுடைத்து, எ-று. உரைவிளக்கம் தன் தனிமையும் தலைவனை மறவாமையும் கூறியது. குறள் 1202 (எனைத்தொன் )   (இதுவுமது ) எனைத்தொன் றினிதேகாண் காமந்தாம் வீழ்வார் ( )  எனைத்து ஒன்று இனிதே காண் காமம் தாம் வீழ்வார் நினைப்ப வருவதொன் றில். (02)  நினைப்ப வருவது ஒன்று இல். [தொடரமைப்பு: தாம் வீழ்வார் நினைப்ப வருவது ஒன்று இல், காமம் எனைத்து இனிது ஒன்றேகாண்.]     